**I. OBRAZLOŽENJE OPĆEG DIJELA FINANCIJSKOG PLANA ZA 2025**

**I PROJEKCIJA ZA 2026 I 2027**

|  |
| --- |
| **1. Opći podaci:**  VETERINARSKA ŠKOLA,  GJURE PREJCA 2, ZAGREB  OIB 56792211413,  MB 03770249  Razdjel: 09 Grad Zagreb,Gradski ured za obrazovanje  Glava: 0904 Gradski ured za obrazovanje-srednje školstvo  Rkp broj: 16465  Razina: 31  Šifra djelatnosti: 80220  Šifra županije: 21  Šifra grada/općine 133 |

|  |
| --- |
| 2.Sažetak djelokruga rada: U školi se realizira redoviti četverogodišnji strukovni program za veterinarske tehničare, a plan upisa ostvaruje se sukladno upisnim kvotama prosječno100 učenika u školskoj godini u četiri razredna odjeljenja. Ciljevi se realiziraju**:**-stalnim usavršavanjem nastavnika kroz projektne aktivnosti, seminare, stručne aktive, stručne skupove, podizanjem nastavnog standarda na višu razinu, povećanjem broja izvannastavnih aktivnosti i uključivanjem većeg broja učenika u svrhu zadovoljavanja različitih potreba i interesa, poticanjem učenika na iskazivanje talenata, kreativnosti i sposobnosti kroz pripremu za natjecanja, školske priredbe, te različite manifestacije.Poticanjem i razvijanja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima. Modernizacijom kurikuluma zasnovanom na edukaciji u skladu s ishodima učenja, podižući standarde u obrazovanju, te na taj način pridonosi razvoju Hrvatskog kvalifikacijskog okvira za obrazovanje veterinarski tehničar. Edukacija učenika bit će kompatibilna EU programima i time će se omogućiti njihovo zapošljavanje i izvan granice RH bez dodatnih edukacija. Program provode nastavnici i stručni suradnici, uz koordinaciju ravnateljice škole, te uz podršku administrativno-tehničke služba škole (administrativni i tehnički dio). U školskoj 2024/25 godini upisano je 380 učenika u 16 razrednih odjela. Prosječan broj zaposlenih kreće se oko 48 djelatnika, na puno i nepuno radno vrijeme, a obrazovna struktura zaposlenika se kreće oko 96% visoko obrazovanih. Ciljani broj upisanih učenika je oko 400. |

|  |
| --- |
| **3. ZAKONODAVNI OKVIRI**  Ustav Republike Hrvatske, Zakon o odgoju i obrazovanju u osnovnoj i srednjoj školi, Zakon o ustanovama, Zakon o strukovnom obrazovanju, Državni pedagoški standard srednjoškolskog sustava odgoja i obrazovanja, Zakon o Hrvatskom kvalifikacijskom okviru, Zakon o općem upravnom postupku, Zakon o knjižnicama i knjižničnoj djelatnosti, Zakon o udžbenicima i drugim obrazovnim materijalima za osnovnu i srednju školu, Zakon o radu, Zakon o plaćama u javnim službama, Zakon o javnoj nabavi, Zakon o fiskalnoj odgovornosti, Zakon o porezu na dohodak, Zakon o porezu na dodanu vrijednost, Zakon o proračunu, Zakon o izvršenju proračuna, Zakon o uvođenju EUR-a, Zakon o zaštiti na radu, Zakon o proračunskom računovodstvu, Zakon o zaštiti osobnih podataka, Uredba o uredskom poslovanju, podzakonski akti, Statut škole, pravilnici i drugi interni pravilnici i procedure… |

|  |
| --- |
| **4.CILJEVI KOJI SE ŽELE POSTIĆI**  Stjecanje potrebnih znanja, vještina i kompetencija učenika koji će kroz četverogodišnji program izučavati pored općih predmeta i osnove veterinarske struke, kroz teoriju i praksu, te ih tako pripremiti kako za samostalan rad, nakon završetka obrazovanja, tako i za nastavak školovanja. Isto tako, važna je i povezanost sa tržištem rada, kao i sa srodnim visokoobrazovnim institucijama kako bi se ojačala pozicija struke, kao važna karika u prehrambenom lancu (poljoprivreda-veterina-prehrana). Nastavak provođenja Eu- projekata , preraspodjelom prostora na postojećoj lokaciji omogućiti jednosmjenski rad, te tako otvoriti mogućnost za više izvannastavnih aktivnosti, bolje opremljenosti postojećih praktikuma, uvođenje novih sadržaja. Pored obrazovanja važan je i odgoj i briga o učenicima, pa tako suočeni sa nedavnim izvanrednim situacijama (potres, pandemija, on-line nastava), nužno je ojačati postojeći stručni tim škole u vidu socijalni pedagog i psiholog ,a radi kvalitetnog praćenja i preventivnih djelovanja kriznih situacija i stanja, te jačanje suradnje roditelj – škola. Cilj je kroz konstantnu dvosmjernu komunikaciju roditelj-učenik-škola, spriječiti negativne pojavnosti, dati podršku u kriznim situacijama, smanjiti broj izostanaka s nastave, te time doprinijeti i boljem uspjehu učenika. Koristi su višestruke, a škola je time postigla svoj cilj. |

**5.PRIHODI I PRIMICI**

Tablica br.1.

|  |  |  |  |  |
| --- | --- | --- | --- | --- |
| Planirani prihodi i primici | Izvor | 2025 | 2026 | 2027 |
| Tekuće pomoći pror.kor. | 5.2.1. | 1.246.900,00 EUR | 1.272.900,00 EUR | 1.272.900,00 EUR |
| Prihodi iz nadl.proračuna | 1.2.2. | 58.400,00 EUR | 58.400,00 EUR | 58.400,00 EUR |
| Prihodi iz nadl.proračuna | 1.1.3. | 80.900,00 EUR | 79.300,00 EUR | 79.000,00 EUR |
| Vlastiti prihodi-pror.kor. | 3.1.1. | 3.500,00 EUR | 3.500,00 EUR | 3.500,00 EUR |
| Prihodi za posebne namj. | 4.3.1. | 10.500,00 EUR | 6.500.00 EUR | 6.500,00 EUR |
| Ukupno planirani prih.i pr. |  | **1.400.200,00 EUR** | **1.420.600,00 EUR** | **1.420.300,00 EUR** |

Prema podacima navedenim u tablici broj 1.ukupno planirani prihodi i primici u 2025.godini iznose 1.400.200,00 EUR-a, a projekcije za 2026.godinu iznose 1.420.600,00 EUR-a i 1.420.300,00 EUR-a za 2027. godinu. Odstupnja/**povećanje** planiranih prihoda i primitaka u odnosu na prethodnu godinu proizlazi iz planiranog povećanja plaća u 2025.god..za oko 3%, izračunatih na temelju troška plaća u 2024 godini. uz pretpostavke istog iznosa ugovorenih materijalnih prava, a koja su podložna promjeni ,budući su u tijeku pregovori oko TKU i GKU. Odstupanje/**povećenje** planiranih prihoda i primitaka po izvoru 5.2.1. u odnosu na prethodnu godinu temelji se na većem kumulativnom učinku povećanja plaća u 2024.godini, kao i planiranom povećanju osnovice u 2025.godini za oko 3%. Odstupanje/**smanjenje** planiranih prihoda po izvorima 1.2.2., i 1.1.3., odnosi se na smanjenje planiranih vrijednosti ulaganja u nefinancijsku imovinu u odnosu na planirane vrijednosti iz 2024.godine.Plan i Projekcije prihoda i primitaka za 2025. i 2026/27. godinu planirana je na bazi planiranih/ostvarenih vrijednosti iz 2024 .godine.

**6. RASHODI I IZDACI**

Tablica br.2.

|  |  |  |  |  |  |  |
| --- | --- | --- | --- | --- | --- | --- |
| Planirani rashodi i izdaci | Izvor | 2025 | 2026 | | 2027 | |
| Plaće i mater.prava,kta,knj. | 5.2.1. | 1.246.900,00 EUR | | 1.272.900,00 EUR | | 1.272.900,00 EUR |
| Materijalni troškovi i usluge,dugo.imovina | 1.2.2. | 58.400,00 EUR | 58.400,00 EUR | | 58.400,00 EUR | |
| Knjige/udžbenici,nak.zarad pred.tijela,Šiz,nefin.imovina | 1.1.3. | 80.900,00 EUR | 79.300,00 EUR | | 79.000,00 EUR | |
| Članar.zaš.obuća i odj.nef.imovina | 3.1.1. | 3.500,00 EUR | 3.500,00 EUR | | 3.500,00 EUR | |
| Osiguranje,šk.izleti | 4.3.1. | 10.500,00 EUR | 6.500,00 EUR | | 6.500,00 EUR | |
| Ukupno rashodi i izdaci |  | **1.400.200,00 EUR** | **1.420.600,00 EUR** | | **1.420.300,00 EUR** | |

|  |  |  |  |
| --- | --- | --- | --- |
| Prema podacima iz tablice broj 2. Vidljivo je da su najveći planirani rashodi i izdaci odnose na plaće zaposlenika i materijalna prava, temeljena na Zakonu o radu, Zakonu o plaćama u javnim službama, Uredbe o koeficijentima složenosti poslova, te TKU/GKU za javne službe. Odstupanje/**Povećanje** rashoda za zaposlene temelji se na kumulativnom povećanju rashoda za plaće u 2024. godini te planiranog povećanja rashoda za plaća za oko 3%. u 2025 godini.  Materijalni troškovi i usluge ostali su na približnoj razini i u 2025.godini te u tom dijelu nema značajnijih odstupanja u odnosu na prethodnu godinu 2024.godinu, dok je u projekcijama za 2026.i 2027.godinu planirano je smanjanje istih .Važno je naglasiti da je za ove rashode važan i vremenski kontinuitet, odnosno svakomječni priljev sredstava kako bi se osigurao redovit rad i planirane aktivnosti.  Planirani rashodi i izdaci za nabavu knjiga/udžbenika planira se na temelju broja učenika, te iskazanih potreba za nabavu novih udžbenika. Naknada za rad predstavničkih tijela ostala je na istim vrijednostima i u 2025.godini u odnosu na prethodno razdoblje kao i u projekcijama za 2026 i 2027.godinu.  Odstupanja/**povećanja** rashoda i izdataka moguće je očekivati za plaće zaposlenika, materijalne rashode, domaćinstva državnog natjecanja, sudjelovanje u projektima , a koji nisu iskazani u tablici br.2.,a usljed čimbenika koji nisu bili poznati prilikom donošenja plana.   |  | | --- | | 7. URAVNOTEŽENJE PRORAČUNA  Prihodi i primici i rashodi i izdaci planiraju se na način da budu uravnoteženi. No zbog raznih neplaniranih aktivnosti, situacija i događaja koje nije bilo moguće predvidjeti u trenutku donošenja planova, dolazi do odstupanja od planiranih vrijednosti, a najčešće su aktivnosti koje se provode kroz višegodišnje plansko razdoblje, kao i odgođene aktivnosti usljed raznih situacija ( potres, pandemija, ekonomsko-gospodarske krize, makro i mikro ekonomsko okruženje). |     **II. OBRAZLOŽENJE POSEBNOG DIJELA FINNANCIJSKOG PLANA ZA 2025 I PROJEKCIJA ZA 2026 I 2027**  U okviru programa provode se sljedeće aktivnosti/projekti:  **1. Aktivnost A 410901 REDOVNA DJELATNOST PRORAČUNSKIH KORISNIKA**   |  | | --- | | Na temelju odluke Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba odgoja i srednjeg obrazovanja i učeničkih domova, u Proračunu Grada Zagreba za 2025 i projekcija za 2026 i 2027. godinu osiguravaju se sredstva za materijalne i financijske rashode, te rashodi za usluge tekućeg i investicijskog održavanja, kojima se osigurava minimalni financijski standard srednjih škola i učeničkih domova |   **2. Aktivnost A 410902 IZVANNASTAVNE I OSTALE AKTIVNOSTI**   |  | | --- | | Učenici će sudjelovati na školskim, županijskim i državnim natjecanjima iz latinskog,  hrvatskog i engleskog jezika, geografije, biologije, vjeronauka . Iz područja discipline Veterina škola je iskazala interes za sudjelovanje na državnom natjecanju WorldSkills Croatia, a dio učenika priprema se za obuku u pružanju prve pomoći koju organizira Crveni križ grada Zagreba. | |
|
|
|
|
|
|

**3.AKTIVNOST A 410907 GRAĐANSKI ODGOJ – ŠKOLA I ZAJEDNICA**

U šk.godini 2024/25 nastavlja se aktivnost Škola i zajednica, temeljem iskaza 20 učenika. Za navedenu aktivnost u 2025 godini planirana su sredstva u iznosu od 4.200,00 Eur-a,a u projekcijama za 2026 i 2027 iskazan je iznos od 4.100,00 Eur-a

**4. AKTIVNOST A 410905 NABAVA UDŽBENIKA**

Za 2025 godinu planirana je nabava udžbenika u iznosu od 48.100,00 Eur-a,a u projekcijama za 2026. god. iznos od 47.100,00 Eur-a, te za 2027 iznos od 46.800,00 Eur-a

Još se provodi aktivnost K 410901 Održavanje i opremanje ustanova srednjeg školstva i učeničkih domova za koju je planiran iznos u 2025 godini od 17.700,00 Eur-a, a projekcije za 2026 godinu iznose 17.500,00 Eur-a, te za 2027 godinu 17.500,00 Eur-a, što je znatno povećanje u odnosu na protekla razdoblja.

U okviru aktivnosti T 410902 provodi se sufinanciranje projekata prijavljenih na natječaje Europskih fondova ili partnerstva za EU fondove za što je planirano u 2025 godini iznos od 1.400,00 Eur-a, te isti iznos i u projekcijama za 2026 i 2027 godinu.

Obrazloženje financijskih planova za 2025 godinu i projekcija za 2026 i 2027 godinu napravljeno je temeljem uputa Ministarstva financija RH (rujan 2024) i uputa i limita grada Zagreba (listopad 2024).

Prijedlog financijskog plana za 2025 godinu i projekcije za 2026 i 2027 godinu, uneseni su u aplikaciju za digitalno planiranje, te u privitku dostavljamo izvješća za plansko razdoblje na četvrtoj razini računskog plana, a prema upravljačkom tijelu (školskom odboru) na drugoj razini računskog plana.

Ravnateljica

Andrea Djurdjević, dr.vet.med